GROOT-BRAKRIVIER NUUS – Die polisie se forensiese eenheid is tans op die toneel in Groot-Brakrivier waar 'n egpaar gisteraand wreed vermoor is.
Die egpaar is in hul woning in Sandhoogtepad aangeval en vermoor.
Groot-Brakrivier polisie was gisteraand laat op die toneel besig om leidrade bymekaar te maak. Dit is nog nie duidelik hoe toegang tot die slagoffers se huis gekry is nie omdat al die deure van buite gesluit was.
Volgens polisie is die egpaar wreed vermoor.
Voorlopige ondersoek dui daarop dat die vrou vermoedelik met 'n skerp voorwerp gesteek is terwyl die man met 'n swaar voorwerp doodgekap is.